**ДО ОБЩИНСКИЯ СЪВЕТ**

**НА ОБЩИНА ПЪРВОМАЙ**

**ДОКЛАДНА ЗАПИСКА**

**ОТ ДЕЛЯН КАРАСЛАВОВ –ОБЩИНСКИ СЪВЕТНИК И ПРЕДСЕДАТЕЛ НА ПК „ФИНАНСИ, БЮДЖЕТ И СТОПАНСКИ ДЕЙНОСТИ“**

**Относно:** Приемане на годишните финансови отчети на „МБАЛ-Първомай“ ЕООД и „Медицински център I – Първомай“ ЕООД за 2023 г., разпределение на реализирания финансов резултат и избор на одитор за заверка на годишните финансови отчети на дружествата за 2024 г.

**УВАЖАЕМИ ГОСПОДИН ПРЕДСЕДАТЕЛ,**

**УВАЖАЕМИ ОБЩИНСКИ СЪВЕТНИЦИ,**

Едноличните търговски дружества с общинско имущество „МБАЛ-Първомай“ ЕООД и „Медицински център I – Първомай“ ЕООД, са изготвили своите годишни финансови отчети (ГФО) за 2023 г., които в техните съставни части (счетоводен баланс, отчет за собствения капитал, отчет за приходите и разходите, отчет за паричните потоци и приложение), ведно с годишни доклади за дейността и доклад на независимия одитор, се представят, за да бъдат разгледани, обсъдени и приети от Общинския съвет като едноличен собственик на капитала на дружествата.

След приемането на ГФО, Общинският съвет, следва да разпредели и печалбата на дружествата за 2023г., която за „МБАЛ-Първомай“ ЕООД е в размер на 269 299 лв. (двеста шестдесет и девет хиляди и двеста деветдесет и девет лв.) и съответно за „Медицински център I – Първомай“ ЕООД е в размер на 32 430,36 лв. (тридесет и две хиляди четиристотин и тридесет лв. и тридесет и шест стотинки).

Съгласно разпоредбите на Наредбата за условията и реда за учредяване и упражняване правата на община Първомай в публични предприятия и търговски дружества с общинско участие в капитала, по-конкретно разпоредбата на чл. 56, дивидентът се изчислява от печалбата, след данъчно облагане в съответствие с Търговския закон, Закона за счетоводството, Закона за корпоративното подоходно облагане, учредителните актове на дружествата и размера на общинското участие. Съгласно чл. 57, ал. 1 и ал. 2 от Наредбата, едноличните търговски дружества с ограничена отговорност, в които Община Първомай е едноличен собственик на капитала, отчисляват дивидент за общината след данъчно облагане по годишния счетоводен отчет. **Конкретният размер на дивидента следва да бъде определен с решение на Общинския съвет.** Когато съответното дружество отчита непокрита загуба от минали години, от печалбата се приспада една трета част от загубата, намалена с натрупаните резерви и неразпределената печалба от минали години. В случая, двете дружества нямат загуби, т.е посочената печалба е базата, върху която следва да бъде отчисляван дивидента за община Първомай.

По отношение на така дължимия дивидент, моля, да имате предвид следните обстоятелства:

* На „МБАЛ – Първомай“ ЕООД предстои закупуването на Видеоендоскопска апаратура за горна и долна ендоскопия.
* На „Медицински център I – Първомай“ ЕООД предстои закупуване на нова медицинска апаратура с цел подобряване на качеството на обслужването на пациентите.

Счита се за необходимо и целесъобразно, Общинският съвет да разпореди за двете дружества да не се отчисляват и изплащат дивиденти, защото всички средства от реализираната печалба на дружествата за 2023г., са крайно необходими за дейността и развитието на двете общински лечебни заведения през настоящата и следващите години.

Наред с това, е необходимо да бъде избран експерт-счетоводител, който да извърши независим одит на годишните финансови отчети на двете дружества за 2024г.

Ето защо във връзка с Докладна записка с вх. № 53-0-100/09.04.2024г. по описа на ОбС – Първомай на д-р Румяна Бойлова – управител на „МБАЛ-Първомай“ ЕООД и Докладна записка вх. № 53-0-101/09.04.2024г. по описа на ОбС – Първомай на д-р Митко Салабашев – управител на „Медицински център I – Първомай“ ЕООД, както и на основание чл. 21, ал.1, т.8 и т. 23 от ЗМСМА, чл. 137, ал. 1, т.3 и чл. 147, ал. 2 от Търговския закон и чл. 20, т.18 и т. 20 и чл. 59, ал.2 от Наредба за условията и реда за учредяване и упражняване правата на община Първомай в публични предприятия и търговски дружества с общинско участие в капитала, предлагам Общинския съвет на община Първомай да приеме следното:

**Р Е Ш Е Н И Е:**

1. Определя дължимия дивидент от печалбата на двете дружества да бъде…………….. на сто от печалбата след данъчното й облагане.
2. Приема годишните финансови отчети на „МБАЛ-Първомай“ ЕООД и „Медицински център I – Първомай“ ЕООД за 2023г.
3. Дължимият дивидент от печалбата на “МБАЛ-Първомай“ ЕООД за 2023 г. в размер на ……………………….. лв., представляващ ……….на сто от печалбата след данъчното й облагане, да не бъде отчисляван за Община Първомай и да остане в разпореждане на дружеството за закупуването на Видеоендоскопска апаратура за горна и долна ендоскопия.
4. Дължимият дивидент от печалбата „Медицински център І-Първомай” ЕООД за 2023 г. в размер на ………………………….лв., представляващ ……….на сто от печалбата след данъчното й облагане, да не бъде отчисляван за Община Първомай и да остане в разпореждане на дружеството за закупуване на нови активи.
5. Избира……………………………………………………………………….. – дипломиран експерт-счетоводител, за одитор на годишните финансови отчети за 2024 г. на “МБАЛ-Първомай“ ЕООД и „Медицински център І-Първомай” ЕООД.

**Приложения:**

1. Годишен финансов отчет за 2023г. на „МБАЛ-Първомай“ ЕООД, доклад за дейността, одиторски доклад.
2. Годишен финансов отчет за 2023г. на „Медицински център I – Първомай“ ЕООД, доклад за дейността, одиторски доклад.
3. Докладна записка с вх. № 53-0-100/09.04.2024г. на д-р Румяна Бойлова – управител на „МБАЛ-Първомай“ ЕООД и Докладна записка вх. № 53-0-101/09.04.20234. на д-р Митко Салабашев – управител на „Медицински център I – Първомай“ ЕООД.

**МОТИВИ:** Настоящото решение се приема, за да се подпомогнат едноличните дружества с общинско имущество „МБАЛ-Първомай“ ЕООД и „Медицински център I – Първомай“ ЕООД като за целта Общинският съвет, в качеството си на едноличен собственик на капитала в търговските дружества с ограничена отговорност, няма да разпредели дължимия дивидент от печалбата на Дружествата. По този начин ще се осигурят необходимите средства за предвидените инвестиционни разходи.

*ВНОСИТЕЛ:* **/П/**

**ДЕЛЯН КАРАСЛАВОВ**

*Общински съветник и председател на*

*ПК „Финанси, бюджет и стопански дейности“*